تحریک لبیک احتجاج، 2017ء

تحریک لبیک پاکستان اور تحریک لبیک یا رسول اللہ نے احتجاج شروع کیا کیوں کہ آئینی ترمیم الیکشن بل 2017 میں حلف نامہ کے الفاظ کو بدل دیا گیا تھا۔ مظاہرین نے حکومت سے مطالبہ کیا ہے کہ وہ وزیر قانون زاہد حامد سے استعفا لے۔ حکومت نے 25 نوبمر کو ایک ناکام آپریشن کیا، جس کے بعد ملک بھر میں مظاہر شروع ہو گئے اور حکومت مزید دباؤ میں آگئی، کئی شہروں میں اہ مشاہراہوں کو مظاہرین نے بند کر دیا اور ذرائع نقل و حمل روک دی، آخر کار حکومت نے 27 نومبر کو مذاکرات کے بعد ایک معاہدے پر دستخط کیے، جس کے بعد زاہد حامد نے استعفا دے دیا اور دھرنا ختم کر دیا گیا۔ جب کہ دوسری طرف لاہور میں اشرف آصف جلالی نے دھرنا دیا تھا جو بعد میں کسی نتیجے پر نہیں پہنچا اور ختم کر دیا گیا تھا

مقدمہ و عدالتی کارروائی 
 9 نومبر کو اسلام آباد پولیس نے تحریک لبیک یا رسول اللہ کے مرکزی رہنما خادم حسین رضوی کے خلاف ایف آئی آر درج کی جس میں انھیں دھرنے کی وجہ سے پیدا ہونے والے ٹریفک جام کے باعث ایک نومولود بچے کی موت کا ذمہ دار قرار دیا گیا۔
 15 نومبر دھرنہ دینے والے مظاہرین نے اسلام آباد ہائی کورٹ میں پٹیشن داخل کی جس میں انھوں نے عدالت سے استدعا کی کہ ان کا مطالبہ منظور کرایا جائے۔
 16 نومبر کو اسلام آباد ہائی کورٹ نے دھرنے میں موجود مظاہرین اور ان جماعتوں کے رہنماؤں کو دھرنہ ختم کرنے کا حکم دیا۔
 21 نومبر کو عدالت عظمیٰ پاکستان نے مذہبی جماعتوں کے دھرنے سے متعلق از خود نوٹس لیتے ہوئے سیکریٹری دفاع، سیکرٹری داخلہ کے علاوہ اسلام آباد اور پنجاب پولیس کے سربراہوں سے اس کے بارے میں جواب طلب کیا۔
 24 نومبر اسلام آباد ہائی کورٹ نے وزیر داخلہ پاکستان کو دھرنا ختم کرنے کے عدالتی حکم کی تعمیل نہ کرنے پر توہین عدالت کا نوٹس جاری کیا۔
 27 نومبر کو فوج اور حکومت کے مشترکہ معاہدے پر عدالت عالیہ کے منصف، شوکت صدیقی نے پاکستان فوج کے اس معاملے میں شریک ہونے پر شدید رائے دی اور اسے خلاف آئین قرار دیا۔

مذاکرات

آپریشن

جانی نقصانات 
اب تک 5 افراد کے ہلا ہونے اور 200 سے زیادہ کے زخمی ہونے کی تصدیق ہو چکی ہے، جب کہ اشرف آصف جلالی و سنی تحریک 40 شہادتوں کا دعوی کر رہے ہیں اور حکومت سے مطالبہ کر رہے ہیں کہ، وہ ذمہ داران کے خلاف کارروائی کرے۔

رد عمل 
  کے ترجمان میجر جنرل آصف غفور نے ایک ٹویٹ میں کہا کہ آرمی چیف نے وزیر اعظم سے ٹیلی فون پر بات کرتے ہوئے کہا کہ پرتشدد کارروائیاں کسی طور پر بھی ملکی مفاد میں نہیں ہیں۔

ذرائع ابلاغ 
25 نومبر کو دھرنے پر ہونے والے آپریشن کے بعد پاکستانی ٹی وی چینلوں کے براہ راست مناظر دکھانے پر پیمرا نے تمام خبروں کے چینل آف ائیر کر دیے اور فیس بک، ٹوئٹر اور یوٹیوب کو بھی بند کر دیا، اس پابندی پر تنقید کے بعد اگلے روز 26 نومبر کو ایک ضابطہ کار کا پابند بنا کر ٹی وی چینلوں کی نشریات بحال کر دی گئیں۔

حوالہ جات 

2017ء میں احتجاج
2017ء میں پاکستان
احتجاجی مارچ
پاکستان میں احتجاجات
پاکستان میں قانون توہین مذہب
پاکستانی سیاست
پاکستانی سیاست میں 2017ء
تحریک لبیک پاکستان
سول نافرمانی کی تحریکیں